- Hindi News
- National
- निगरानी में सामूहिक नकल; चार केंद्रों पर 47 नकलची मिले, नकल करा रहे दो पर्यवेक्षक सस्पेंड
निगरानी में सामूहिक नकल; चार केंद्रों पर 47 नकलची मिले, नकल करा रहे दो पर्यवेक्षक सस्पेंड
फिर भी न अफसरों के कानों पर जूं रेंगी न बोर्ड के
केंद्रों के बाहर नकल कराने जुटी भीड़ पर पुलिस ने भांजी लाठियां
भास्कर ने बताया था
जैसा दैनिक भास्कर ने खुलासा किया था, माशिमं बोर्ड के पहले पर्चे में बैसा ही हुआ। भिंड में नकल माफिया की कमर टूटी तो माफिया ने मुरैना के स्कूलों को नकल के नए ठिकाने के तौर पर स्थापित कर लिया। बुधवार को 12वीं के हिंदी विषय के पर्चे में पर्यवेक्षकों की निगरानी में परीक्षा हॉल में नकल हुई।
उदाहरण है- बानमोर का जीएलएस परीक्षा केंद्र, जहां जिपं सीईओ वर्मा और एडिशनल एसपी वायएस राजपूत पहुंचे तो खुलेआम नकल की जा रही थी। एक ही केंद्र पर सीईओ के दल ने 24 नकल केस बनाए। परीक्षा हॉल में ड्यूटी दे रहे मिडिल स्कूल बानमोर गांव के शिक्षक संजय कुमार शर्मा और सहायक शिक्षक प्राइमरी स्कूल पवाया महावीरप्रसाद की निगरानी में परीक्षार्थी नकल सामग्री से नकल कर रहे थे।
सीईओ के प्रस्ताव पर कलेक्टर ने दोनों को सस्पेंड कर दिया। इसी प्रकार मुरैना, पोरसा में कुल 47 नकलची पकड़े गए। हालांकि अंबाह-पोरसा, दिमनी, सिहोनियां, बड़ागांव और जौरा-कैलारस के केंद्रों पर जमकर नकल जमकर चली। उधर शहर के पॉलीटेक्निक कॉलेज परीक्षा केंद्र पर सामूहिक रूप से कुछ स्कूलों के सेंटर हैं, जहां नकल कराने वालों की भीड़ जमा हुई तो सीएसपी एसएस तोमर ने खुद भीड़ को तितर-बितर करने डंडा चलाया।
बिना टाटपट्टी बैठाए परीक्षार्थी
परीक्षा केंद्र पॉलीटेक्निक पर एक कक्ष में परीक्षार्थी पास-पास बैठे थे। यहां बिना टाटपटटी बिछाए ही परीक्षार्थियों को फर्श पर बैठा दिया गया था। जिससे उन्हें नकल करने में आसानी हो रही थी। परीक्षा कक्ष में पुलिस प्रवेश नहीं कर रही थी, इसलिए जमकर नकल चली। हलाांकि कलेक्टर व सीईओ ने दावा किया कि जिले में नकल रोकने के लिए हर संभव कार्रवाई की गई है। आगे भी इसी तरह सख्त चेकिंग की जाएगी।
छौंदा और मुंगावली में टेंट लगाकर होगी परीक्षा
छौंदा स्कूल के सेंटर पर छोटे कमरे थे। जिसके कारण परीक्षार्थी सटकर बैठे थे। वे जमकर नकल कर रहे थे। यहां 260 परीक्षार्थियों पर यह हाल था तो गुरुवार को 400 परीक्षार्थी हाईस्कूल परीक्षा में होने ये यहां टैंट लगाना पड़ेगा। मुंगावली गांव के स्कूल में भी गुरुवार को टैंट लगाया जाएगा। तब हाईस्कूल का पेपर होगा।
नकल नहीं होने दी जाएगी
बोर्ड परीक्षाओं में नकल नहीं चलने दी जाएगी। बुधवार को मुरैना ब्लॉक के बानमोर में 36 नकल केस बनाए गए। आईटीआई और बापू कॉलेज सेंटर पर नकल कराने वाली भीड़ पर लाठियां भी चलानी पड़ी। अनुराग वर्मा, सीईओ जिला पंचायत मुरैना
मुरैना के पॉलीटेक्निक कॉलेज स्थित परीक्षा केंद्र के बाहर से भीड़ को लाठी के जोर पर खदेड़ता पुलिसकर्मी।
कहां कितने नकलची पकड़े
1078 परीक्षार्थी रहे गैरहाजिर
बुधवार को 12वीं बोर्ड के पहले ही पर्चे से 1078 परीक्षार्थी गैरहाजिर रहे। 24201 की जगह 23123 परीक्षार्थियों ने ही प्रश्न पत्र हल किया।
मोबाइल पर ओटी आउट पेड पर लिखते नजर आए
पर्चा शुरू होने से पहले केंद्रों के बाहर परीक्षार्थी पेड पर ओटी (ऑब्जेक्टिव टाइप) प्रश्नों के उत्तर लिखते नजर आए। यह ओटी मोबाइल फोन के जरिए परीक्षार्थियों को नकल माफिया ने आउट कर दीं।
19 दिसंबर को प्रकाशित
03
जौरा
01
कैलारस
07
पोरसा
36
मुरैना
tgl_Latn sot_Latn hne_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk mag_Deva unk mai_Deva unk awa_Deva unk bho_Deva